വീണ്ടും കോഹ്ലി രോഹിത് പോര് പ്രതികരണവുമായി രവി ശാസ്ത്രി രോഹിത് ശര്മയ്ക്കും വിരാട് കോഹ്ലിക്കും ഇടയില് എന്തെങ്കിലും പ്രശ്നങ്ങള് ഉണ്ടെന്ന് താന് കരുതുന്നില്ലെന്ന് ഇന്ത്യന് പരിശീലകന് രവി ശാസ്ത്രി. അത്തരമൊരു പോരിന് താന് സാക്ഷിയായിട്ടില്ലെന്നും അത്തരമൊന്ന് ടീമിനെ പ്രതികൂലമായി ബാധിക്കുന്നുണ്ടെങ്കില് താന് അത് തുറന്ന് അവരോട് സംസാരിക്കുമെന്നും ശാസ്ത്രി പറഞ്ഞു. അവര്ക്കിടയിലെ സഹകരണം എപ്പോഴുമുണ്ട്. ഏതെങ്കിലും തരത്തില് അത് ടീമിനെ പ്രതികൂലമായി ബാധിക്കുന്നത് ഞാന് കണ്ടിട്ടില്ല. ടീമിനെ ബാധിക്കുകയാണ് എങ്കില് ഇങ്ങനെയല്ല കാര്യങ്ങളെ കാണേണ്ടത് എന്ന് ഞാന് അത് കോഹ്ലിയുടേയും രോഹിത്തിന്റേയും മുഖത്ത് നോക്കി പറയും. എന്നാല് ഒരിക്കല് പോലും അത് ടീമിനെ ബാധിക്കുന്നത് ഞാന് കണ്ടിട്ടില്ല. എനിക്ക് ആവശ്യമുള്ളത് എന്താണോ അത് പറയുന്ന വ്യക്തിയാണ് ഞാന് ശാസ്ത്രി പറഞ്ഞു. ഇന്ത്യന് നായകന് വിരാട് കോഹ്ലിയും വൈസ് ക്യാപ്റ്റന് രോഹിത് ശര്മ്മയും തമ്മിലുള്ള അസ്വാരസ്യം നിരന്തരം വാര്ത്തകളില് നിറഞ്ഞു നില്ക്കുന്ന ഒന്നാണ്. ഇത് ഏറെ ചര്ച്ചകള്ക്കും വിവാദങ്ങള്ക്കും വരെ വഴി വെച്ചിട്ടുണ്ട്. ഇരുവര്ക്കും ഇടയിലെ മഞ്ഞ് ഉരുകി എന്ന റിപ്പോര്ട്ടുകള് ഇടയ്ക്ക് പുറത്തു വന്നിരുന്നു. അതേസമയം, പുതിയ ഐ.സി.സി ടെസ്റ്റ് റാങ്കിംഗില് കോഹ്ലിയെ മറികടന്ന് രോഹിത് അഞ്ചാം സ്ഥാനത്തേക്ക് എത്തി. മോശം ഫോം തുടരുന്ന കോഹ് ലി ആറാം സ്ഥാനത്തേക്ക് പിന്തള്ളപ്പെട്ടു.